42 29 юни 2020 | 07:46
Отслабването е невъзможно без фибри, така че в менюто трябва да има много зеленчуци
Отслабването е невъзможно без фибри, така че в менюто трябва да има много зеленчуци, казва диетологът Елена Соломатина за “Вечерная Москва”. Тя обясни, че диетичните фибри премахват мазнините.
Важно е да се пият много течности и да се даде предпочитание на продукти, в които има много вода, например краставици. Диетологът препоръчва също ястия от целина. Соломатина припомни ползите от бобовите растения, които понижават кръвната захар и дават усещане за засищане.
Към храната трябва да се добавят различни подправки: черен и червен пипер, джинджифил. Те съдържат пиперин, капсаицин и джинджерол, които подобряват кръвообращението и повишават телесната температура, стимулират храносмилането и метаболизма. Подходящи са и зеленчуковите супи – те са нискокалорични и притъпяват чувството на глад.
Кафето, чаят и какаото могат да се пият с канела и ванилия, които облекчават желанието за сладкиши, казва лекарят. Освен това е разрешен черен шоколад в малки количества, посочва тя. “Семената и ядките съдържат много магнезий, те също така ще помогнат да се откажете от сладкото. Кедровите ядки са добри”, цитира изданието Соломатина.
Картофите е най-добре да се консумират варени и студени, тъй като в този случай съдържащото се в тях нишесте няма да попречи на отслабването. Ряпата или артишокът можгат да бъдат полезен заместител на този продукт, добавя диетологът. “Тези кореноплодни зеленчуци съдържат огромно количество полезни вещества, фибри. Те приличат на картофи и в същото време съдържат няколко пъти по-малко скорбяла. Артишокът също дава на тялото инсулин, който е превантивно лекарство за диабет”, казва тя.
Любителите на тостове е по-добре първо да сложат хляба във фризера. По време на готвенето нишестето ще бъде модифицирано и няма да се отложи по тялото. Специалистът каза, че при отслабването не трябва да се забравя за месото, пише БГНЕС.
Сутрин е полезно да се консумират едно или две яйца. Една от възможностите може да е бъркани яйца с домати – след термична обработка те съдържат много ликопен, който дава много енергия, подобрява мозъчната функция и физическата реакция. Диетологът припомня, че трябва да се храним бавно и е добре да започваме храненето с малка порция зеленчукова салата, която ще “убие” апетита.
3 упражнения, които може да изпълнявате с детето